ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
మౌలిక సదుపాయాల అభివృద్ధి 'నాణ్యత'పై దృష్టి సారించేందుకు కొత్త ఆలోచనలు, పరిశోధన ఫలితాలు మరియు సాంకేతికతల కోసం ఇన్నోవేషన్ బ్యాంక్ను ఏర్పాటు చేయాలి.. కేంద్ర మంత్రి శ్రీ నితిన్ గడ్కరీ సూచన
మౌలిక సదుపాయాల అభివృద్ధి లో 'నాణ్యత' అంశానికి ప్రాధాన్యత లభించేలా చూసినందుకు నూతన ఆలోచనలు, పరిశోధన ఫలితాలు మరియు సాంకేతికతలకు 'ఇన్నోవేషన్ బ్యాంక్'ను ఏర్పాటు చేయాల్సిన అవసరం ఉందని కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ అన్నారు. ఇండియన్ రోడ్స్ కాంగ్రెస్  222 వ మిడ్-టర్మ్ కౌన్సిల్ మీటింగ్ ప్రారంభోత్సవ కార్యక్రమంలో వర్చువల్ విధానంలో శ్రీ నితిన్ గడ్కరీ ప్రసంగించారు. వినూత్న అంశాలకు ప్రాధాన్యత ఇస్తూ నూతన ఆవిష్కరణలకు ఇండియన్ రోడ్స్ కాంగ్రెస్ ప్రాధాన్యత ఇవ్వాలని మంత్రి సూచించారు. ప్రతి ఒక్క ఇంజనీర్ ఆవిష్కరణకు ప్రాధాన్యత ఇచ్చే విధంగా కార్యక్రమాలు రూపొందాలని అన్నారు. ఐఐటీలు, ప్రపంచ స్థాయి సంస్థల సహకారంతో ప్రపంచ స్థాయి అత్యాధునిక ప్రయోగశాలను అభివృద్ధి చేయాలని ఆయన ఇండియన్ రోడ్స్ కాంగ్రెస్ కు సూచించారు.
5 ట్రిలియన్ డాలర్ల ఆర్థిక వ్యవస్థగా భారతదేశం అభివృద్ధి సాధించాలన్న ప్రధానమంత్రి శ్రీ నరేంద్ర మోదీ దార్శనికత సాకారం అయ్యే అంశంలో మౌలిక సదుపాయాల అభివృద్ధి కీలక పాత్ర పోషిస్తుందని శ్రీ గడ్కరీ అన్నారు.
ఒక ప్రాంత అభివృద్ధిలో రహదారి మౌలిక సదుపాయాలు ప్రత్యక్ష ప్రభావం చూపుతాయని శ్రీ గడ్కరీ పేర్కొన్నారు. రోడ్డు మౌలిక సదుపాయాలు ప్రజలు , సంస్కృతి మరియు సమాజం మధ్య వారధిగా పని చేస్తాయని ఆయన వివరించారు. సామాజిక-ఆర్థిక అభివృద్ధి ద్వారా శ్రేయస్సు సాధ్యమవుతుందని ఆయన అన్నారు.
గత 8 ఏళ్లలో జాతీయ రహదారుల పొడవు 50% పైగా పెరిగిందని మంత్రి తెలిపారు. 2014లో జాతీయ రహదారుల పొడవు 91,000 కి.మీలు ఉండగా ఇప్పుడు 1.47 లక్షల కి.మీలకు చేరిందని వివరించారు. 2025 నాటికి జాతీయ రహదారి వ్యవస్థను 2 లక్షల కిలోమీటర్ల వరకు విస్తరించేందుకు అవసరమైన ప్రణాళిక రూపొందించి ప్రభుత్వం అమలు చేస్తోందని ఆయన అన్నారు. గత 8 ఏళ్లలో తమ బృందం అనేక ప్రపంచ రికార్డులను నెలకొల్పిందని ఆయన అన్నారు.
ఈశాన్య ప్రాంత అభివృద్ధికి ప్రభుత్వం కట్టుబడి ఉందని శ్రీ గడ్కరీ అన్నారు. ఈ ప్రాంతంలో మౌలిక సదుపాయాలను అభివృద్ధి చేయడంలో జాతీయ రహదారులు, మౌలిక సదుపాయాల అభివృద్ధి సంస్థ  కీలక పాత్ర పోషిస్తుందని ఆయన అన్నారు. జాతీయ రహదారుల్లో ఈశాన్య ప్రాంతం వాటా 10% వరకు ఉందని మంత్రి అన్నారు. ఇంతవరకు 45,000 కోట్ల ఖర్చుతో 2344 కి.మీ జాతీయ రహదారులను అభివృద్ధి చేశామని తెలిపారు.
ప్రపంచంలోనే అత్యుత్తమమైన మరియు అత్యంత విజయవంతమైన సాంకేతికతను, నిర్మాణ సామాగ్రిని ఉపయోగించేందుకు భారతదేశం సిద్ధంగా ఉందని శ్రీ గడ్కరీ స్పష్టం చేశారు. విజయవంతమైన సాంకేతిక పరిజ్ఞానాన్ని ఉపయోగించడం మరియు నిర్మాణ వ్యయం తగ్గింపు అంశాలకు ప్రాధాన్యత ఇస్తున్నామని అన్నారు. నిర్మాణ వ్యయాన్ని తగ్గించి నాణ్యతను మెరుగు పరచవలసిన అవసరం ఉందని ఆయన అన్నారు.
నిర్మాణం, నిర్వహణ ఆపరేషన్ దశలో కర్బన ఉద్గారాల విడుదల తక్కువగా ఉండాలని శ్రీ గడ్కరీ స్పష్టం చేశారు. సహజ వనరుల వినియోగం సాధ్యమైనంత తక్కువగా జరగాలని శ్రీ గడ్కరీ అన్నారు. పర్యావరణాన్ని, వాతావరణాన్ని నాశనం చేసే అభివృద్ధిని దేశం కోరుకోవడం లేదని ఆయన అన్నారు. ఉక్కు , సిమెంట్ లకు స్థిరమైన ప్రత్యామ్నాయాన్ని కనుగొనాలని ఆయన అన్నారు.
ప్రధాన మంత్రి కార్యాలయం
శ్రీ నరసింహ్ భాయి పటేల్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి
స్వాతంత్య్ర యోధుడు శ్రీ నరసింహ్ భాయి పటేల్ మృతి పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. స్వాతంత్య్ర పోరాటాని కి శ్రీ నరసింహ్ భాయి పటేల్ అందించిన తోడ్పాటు ను ప్రధాన మంత్రి స్మరించుకొన్నారు.
ప్రధాన మంత్రి ఒక ట్వీట్ లో -
"નવસારીના સ્વાતંત્ર્યસેનાની શ્રી નરસિંહભાઇ પટેલના અવસાનથી દુઃખ અનુભવું છું. દેશની આઝાદીની લડાઈમાં તેઓનું યોગદાન સદાય અવિસ્મરણીય રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના.
ૐ શાંતિ: ||" అని పేర్కొన్నారు.
(
రహదారి రవాణా, హైవేల మంత్రిత్వ శాఖ
మహారాష్ట్రలోని ఛత్రపతి శంభాజీ నగర్ నుంచి పైఠాన్ 'జాతీయ రహదారి 752-ఈ'లోకి మర్రి చెట్ల స్థల మార్పిడి కార్యక్రమాన్ని పరిశీలించిన శ్రీ నితిన్ గడ్కరీ
మహారాష్ట్రలోని ఛత్రపతి శంభాజీ నగర్ నుంచి పైఠాన్ 'జాతీయ రహదారి 752-ఈ'లోకి మర్రి చెట్ల స్థల మార్పిడి కార్యక్రమాన్ని కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ పరిశీలించారు. ఆయనతో పాటు స్థానిక ఎమ్మెల్యే శ్రీ సందీపన్ బుమ్రే, నటుడు శ్రీ సయాజీ షిండే కూడా ఉన్నారు.
ఛత్రపతి సంభాజీ నగర్ నుంచి పైఠాన్ జాతీయ రహదారి విస్తరణ పనుల్లో, ప్రస్తుతం ఉన్న రహదారికి ఇరువైపులా 50 నుంచి 100 ఏళ్ల వయసున్న 51 మర్రి చెట్లు ఉన్నాయని శ్రీ గడ్కరీ చెప్పారు. వాటిని తొలగించకుండా ప్రాజెక్టును పూర్తి చేయడం సాధ్యం కాదని, అందుకే ఆ వృక్షాలను నరికివేయకుండా వేరే చోటికి తరలించి నాటాలని నిర్ణయించినట్లు తెలిపారు. జైక్వాడీ డ్యామ్ వల్ల భూగర్భ జలాలు సమృద్ధిగా ఉన్న పైఠాన్ దేవభూమిని ఇందుకోసం ఎంపిక చేసినట్లు చెప్పారు.
51 చెట్లను విజయవంతంగా తరలించి ఒకే ప్రాంతంలో నాటామని, దేశంలో ఇలాంటి చెట్ల మార్పిడిలో ఇదే మొదటి, ఏకైక కార్యక్రమం అని గడ్కరీ చెప్పారు. ఈ చెట్లు భవిష్యత్లో ప్రతికూల జల-వాయు పరిస్థితులను, ప్రకృతి విపత్తుల ప్రభావాలను అడ్డుకుంటాయని, భూగర్భ జలాలను పెంచుతాయని, వన్యప్రాణుల ఆవాసాలను మెరుగుపరచడానికి, నేల కోతను తగ్గించడంలో సాయపడతాయని మంత్రి వెల్లడించారు.
ప్రధాని శ్రీ నరేంద్ర మోదీ నాయకత్వంలో, దేశంలో మౌలిక సదుపాయాల అభివృద్ధితో పాటు పర్యావరణాన్ని మెరుగుపరిచేందుకు కేంద్ర ప్రభుత్వం కృతనిశ్చయంతో పని చేస్తోందని ఉందని శ్రీ గడ్కరీ చెప్పారు. కొత్తగా నిర్మించే జాతీయ రహదారులకు ఇరువైపులా, అందుబాటులో ఉన్న స్థలానికి అనుగుణంగా పెద్ద చెట్లను నాటాలని కేంద్ర ప్రభుత్వం కోరడం పర్యావరణ పరిరక్షణ దిశగా కీలక ముందడుగుగా అభివర్ణించారు. భారతదేశాన్ని స్వచ్ఛ, హరిత, కాలుష్య రహితంగా మార్చేందుకు హరిత జాతీయ రహదారుల ఏర్పాటు దోహదపడుతుందని మంత్రి వివరించారు.
ప్రధాన మంత్రి కార్యాలయం
ప్రధానమంత్రి మరియు నేపాల్ ప్రధానమంత్రి మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ ఈ రోజు నేపాల్ ప్రధానమంత్రి గౌరవనీయులు శ్రీ కే. పి. శర్మ ఓలి తో ఫోను లో మాట్లాడారు.
ప్రస్తుతం నెలకొన్న కోవిడ్-19 సంక్షోభం గురించీ, దానివల్ల ఈ ప్రాంతంలోని రెండు దేశాల పౌరుల ఆరోగ్యం మరియు భద్రత కు ఎదురైన సవాళ్ల గురించీ ఇరువురు నాయకులు తమ అభిప్రాయాలను పంచుకున్నారు. ఈ మహమ్మారిని ఎదుర్కోడానికి తమ తమ దేశాల్లో చేపట్టిన చర్యలపై వారు చర్చించారు.
ఈ సంక్షోభ సమయంలో ప్రధానమంత్రి ఓలి నాయకత్వంలో నేపాల్ ప్రభుత్వం అమలుచేస్తున్న చర్యలను భారత ప్రధానమంత్రి మోదీ ప్రశంసించారు. ఈ సవాలు ను ఎదుర్కోవడంలో నేపాల్ ప్రజల బలమైన సంకల్పాన్ని కూడా మోదీ అభినందించారు.
సార్క్ దేశాల మధ్య ఈ మహమ్మారి పట్ల ప్రతిస్పందనను సమన్వయ పరచడంలో మోదీ చూపిన చొరవకు నేపాల్ ప్రధానమంత్రి ఓలి తిరిగి అభినందించారు. నేపాల్ కు భారతదేశం అందిస్తున్న ద్వైపాక్షిక సహకారానికి ఓలి తన కృతజ్ఞతలు తెలియజేశారు .
విశ్వాప్తంగా నెలకొన్న ఈ మహమ్మారిని ఎదుర్కొనేందుకు నేపాల్ చేస్తున్న కృషికి భారతదేశం అన్ని రకాల మద్దతు, సహకారం అందిస్తుందని ప్రధానమంత్రి నరేంద్రమోదీ పునరుద్ఘాటించారు. కోవిడ్-19 వ్యాప్తి కారణంగా తలెత్తిన అన్ని సమస్యలను పరిష్కరించడానికి ఇరుదేశాలకు చెందిన నిపుణులు, అధికారులు నిరంతరం సమన్వయంతో తమ కృషి కొనసాగించాలని రెండు దేశాల నాయకులు అంగీకరించారు. సరిహద్దు అవతల నుండి నిత్యావసర వస్తువుల సరఫరాను ఇరు దేశాలు అనుమతించాలని కూడా వారు అంగీకరించారు.
ప్రధానమంత్రి ఓలి మరియు నేపాల్ ప్రజలకు మంచి ఆరోగ్యం, శ్రేయస్సు కలగాలని ప్రధానమంత్రి నరేంద్రమోదీ శుభాకాంక్షలు తెలియజేశారు.
PIB Headquarters
ఏటా జూన్ 5- 9 తేదీల మధ్య రిజర్వు బ్యాంకు ఆర్థిక అక్షరాస్యత వ్యాప్తి వారం -హైదరాబాద్ లోని ఆర్ బి ఐ ప్రాంతీయ కార్యాలయంలో ఈ కార్యక్రమం ప్రారంభం; ఒక ప్రత్యేక ప్రదర్శన నిర్వహణ
ప్రతి సంవత్సరం ఒక వారం రోజుల పాటు ‘ఆర్థిక సంబంధమైన అక్షరాస్యత వ్యాప్తి సప్తాహం’గా పాటించాలని భారతీయ రిజర్వు బ్యాంకు  నిర్ణయించింది. సాధారణ ప్రజానీకానికి చేరువయ్యేందుకు అందుబాటులో ఉన్న అన్ని మార్గాలను ఉపయోగించుకొంటూ, కొన్ని కీలకమైన సందేశాల ప్రచారం పైన దృష్టిని కేంద్రీకరించాలనేది ఈ కార్యక్రమంలో ప్రధానోద్దేశంగా ఉంది. “ఫైనాన్షియల్ లిటరిసీ వీక్’’ కార్యక్రమాన్ని 2016లో మొదలుపెట్టారు. వివిధ ఆర్థిక సంస్థల సహాయంతో ఆర్థిక సంబంధ అక్షరాస్యతను ప్రోత్సహించే దిశగా అనేక కార్యక్రమాలను ఆర్ బిఐ అమలుచేస్తూ వస్తోంది. ఈ కార్యక్రమంలో భాగంగా ప్రతి రాష్ట్రంలోనూ వేరు వేరు వారాలలో ప్రాంతీయ ఆర్ బిఐ కార్యాలయాలు ఆర్థిక అక్షరాస్యత వ్యాప్తికి సంబంధించిన కార్యక్రమాలను చేపట్టాయి.
ఈ సంవత్సరం దేశవ్యాప్తంగా 2017 జూన్ 5వ తేదీ మొదలుకొని, జూన్ 9వ తేదీ వరకు “ఫైనాన్షియల్ లిటరసీ వీక్’’ ను పాటిస్తున్నారు. ఈ సందర్భంగా హైదరాబాద్ లో ఏర్పాటైన కార్యక్రమాన్ని ఆర్ బిఐ ప్రాంతీయ సంచాలకులు శ్రీ ఆర్. సుబ్రమణియన్ ఈ రోజు ప్రారంభించారు. హైదరాబాద్ లోని ఆర్ బిఐ కార్యాలయంలో ఏర్పాటు చేసిన ఒక కార్యక్రమంలో ఆయన పాల్గొని సభను ఉద్దేశించి ప్రసంగించారు. వివిధ జాతీయ బ్యాంకులకు చెందిన సీనియర్ మేనేజర్ లు ఈ కార్యక్రమానికి హాజరయ్యారు. ఇదే కార్యక్రమంలో భాగంగా, కార్యాలయంలో ఏర్పాటు చేసిన ఒక ప్రదర్శనను హైదరాబాద్ పత్రికా సమాచార కార్యాలయం అడిషనల్ డైరెక్టర్ జనరల్ డాక్టర్ పి.జె. సుధాకర్ ప్రారంభించారు.
ఫైనాన్షియల్ లిటరసీ వీక్ సందర్భంగా, ఈసారి ‘నో యువర్ కస్టమర్’ తో పాటు, రుణాల మంజూరులో క్రమశిక్షణకు ప్రాధాన్యం ఇవ్వడం, ఫిర్యాదుల పరిష్కారం మరియు డిజిటలీకరణకు ప్రాధాన్యం వంటి అంశాలపై ప్రత్యేక శ్రద్ధ తీసుకోవాలని ఆర్ బిఐ నిర్దేశించింది. సగటు మనిషిని దృష్టిలో పెట్టుకొని, ప్రజల ఆర్థిక సంబంధమైన నడవడికను మరింత మెరుగుపరచాలనే విశాల ప్రయోజనంతో కూడిన అంశాలను ఎంపికచేశారు. అంతిమంగా, సమాజంలోని అన్ని వర్గాల వారికి బ్యాంకింగ్ సేవలు లభ్యమయ్యేటట్లుగా ప్రజలలో చైతన్యాన్ని పెంపొందించడమే ఈ “ఫైనాన్షియల్ లిటరసీ వీక్’’ కార్యక్రమాల ధ్యేయం. అంతేకాకుండా, వ్యవసాయదారులు, చిన్న ఔత్సాహిక పారిశ్రామికవేత్తలు, బడి పిల్లలు, స్వయం సహాయక బృందాల సభ్యులు మరియు సీనియర్ సిటిజన్లలో ఆర్థిక లావాదేవీలకు సంబంధించిన జాగృతిని కలిగించే విధంగా కొన్ని కార్యక్రమాలను కూడా ఆర్ బిఐ అమలుపరచనుంది.
ఆరోగ్య, కుటుంబ సంక్షేమ మంత్రిత్వ శాఖ
ఈ సంజీవని, భారత ప్రభుత్వటెలిమెడిసిన్ కార్యక్రమం ద్వారా 1.2 కోట్ల కన్సల్టేషన్లుపూర్తి.
సుమారు 90 వేల మంది పేషెంట్లు మారు మూల ప్రాంతాల నుంచి ఆరగ్య సేవలు పొందేందుకు ఈ సంజీవనిని ఉపయోగిస్తున్నారు.
భారత ప్రభుత్వ జాతీయ టెలిమెడిసిన్ సర్వీసు అయిన ఈ -సంజీవని 1.2 కోట్ల సంప్రదింపులు  పూర్తి అయ్యాయి. దీనితో దేశంలో టెలిమెడిసిన్ అత్యంత ప్రజాదరణ పొందిన అతిపెద్ద వైద్య సేవగా రూపుదిద్దుకుంది. ప్రస్తుతం జాతీయ టెలిమెడిసిన్ సర్వీసు రోజూ దేశవ్యాప్తంగా 90 వేల మంది పేషంట్లకు వైద్య సేవలు అందిస్తోంది. పెద్ద ఎత్తున పేషెంట్లకు డాక్టర్లు, దేశవ్యాప్తంగా గల స్పెషలిస్టు వైద్యులు సేవలు అందిస్తున్నారు.
ఆరోగ్య, కుటుంబ సంక్షేమ మంత్రిత్వశాఖకు చెందిన నేషనల్ టెలిమెడిసిన్ సర్వీసు అయిన ఈ సంజీవవవవని రెండు పద్ధతులలో అంటే ఈ సంజీవని ఎబి- హెచ్డబ్ల్యుసి పై పనిచేస్తున్నది. ఇది హబ్ అండ్ స్పోక్ నమూనాలో, ఈ సంజీవని ఒపిడిలో పేషెంట్ టు డాక్టర్ టెలిమెడిసిన్ ప్లాట్ఫారంలో పనిచేస్తుంది.) ఇది పౌరులకు ఔట్పేషెంట్ సేవలను అందిస్తుంది. ఇది వారికి వారి ఇళ్లవద్దే వైద్య సేవలు అందిస్తుంది. ఈ సంజీవని ఎబి - హెచ్.డబ్ల్యుసి ఇప్పటికే 67,00,000 కన్సల్టేషన్లు పూర్తి చేసింది. ఆయుష్మాన్ భారత్ పథకం కింద హెల్త్, వెల్నెస్ సెంటర్ల వద్ద దీనిని అమలు చేయడం జరుగుతుంది.
2019లో దీనిని ప్రారంభించారు. ఈ సంజీవని ఎబి- హెచ్.డబ్ల్యుసి సర్వీసులను తొలిగా ప్రారంభించిన రాష్ట్రం ఆంధ్రప్రదేశ్. దీనిని ప్రారంభించినప్పటినుంచి, 2000 హబ్లు, 28,000 స్పోక్లను వివిధ రాష్ట్రాలలో ఏర్పాటు చేయడం జరిగింది.
ఈ సంజీవని ఒపిడి అనేది టెలిమెడిసిన్ విధానం. ఇది కోవిడ్ -99 కాని లేదా కోవిడ్ 19 సంబంధిత ఔట్ పేషెంట్ ఆరోగ్య సేవలను టెలిమెడిసిన్ విధానంలో అందించే కార్యక్రమం. దేశంలో తొలి లాక్డౌన్ కాలమైన 2020 ఏప్రిల్ 13 న , దేశంలో ఒపిడిలు మూసివేసిన సమయంలో దీనిని ప్రారంభించారు..
ఈ సంజీవని ఒపిడి ద్వారా ఇప్పటివరకు 51 లక్షల మంది పేషెంట్లకు సేవలు అందించారు. ఇది 430 ఆన్లైన్ ఒపిడి లద్వారా ఈ సేవలు అందించింది. ఇందులో జనరల్ ఒపిడి, స్పెషాలిటి ఒపిడి, ప్రీమియర్ టెరిటరల స్థాయి వైద్య సంస్థలైన పంజాబ్లోని భటిండాకు చెందిన ఎఐఐఎంఎస్, తెలంగాణాలోని బిబినగర్, పశ్చిమబెంగాల్లోని కల్యాణ్, ఉత్తరాఖండ్లొని రుషీకేష్, ఉత్తరప్రదేశ్లోని లక్నోలోగల కింగ్ జార్జ్ మెడికల్ కాలేజి ఈ సంజీవని ఒపిడి ద్వారా ఔట్ పేషెంట్ ఆరోగ్య సేవలు అందిస్తున్నాయి.
భారత ప్రభుత్వ ఈ సంజీవని- నేషనల్ టెలిమెడిసిన్ సర్వీస్ , పట్టణ , గ్రామీణ ప్రాంతాల మధ్యగల డిజిటల్ వైద్య అంతరాన్ని తగ్గిస్తున్నది. క్షేత్రస్థాయిలో వైద్యులు, స్పెషలిస్టుల కొరత సమస్యను పరిష్కరించడానికి ఉపయోగపడుతుంది. ఇది సెకండరీ, టెరిటరీ స్థాయి ఆస్పత్రులపై భారాన్నిన తొలగిస్తుంది. డిజిటల్ ఆరోగ్య మిషన్కు అనుగుణంగా ఈ డిజిటల్ చొరవ, దేశంలో డిజిటల్ ఆరోగ్య వాతావరణాన్ని మరింత ముందుకు తీసుకువెళుతుంది. మొహాలిలోని సెంటర్ ఫర్ డవలప్మెంట్ ఆఫ్ అడ్వాన్స్డ్ కంప్యూటింగ్  అభివృద్ధి చేసిన దేశీయ సాంకేతిక పరిజ్ఞానం. మొహాలిలోని సి-డాక్ బృందం ఇందుకు సంబంధించిన సాంకేతిక సేవలు అందిస్తున్నది. టెలిమెడిసిన్ ప్రయోజనాలను పరిగణనలోకి తీసుకున్నప్పుడు, అలాగే కోవిడ్ -19 మహమ్మారివంటి వాటిని ఎదుర్కొనేందుకు ప్రణాళికా రూపకల్పనలో కేంద్ర ఆరోగ్య మంత్రిత్వశాఖ తీసుకువచ్చిన ఈ చొరవను మరింత ముందుకు తీసుకువెళ్లి, రోజుకు 5 లక్షల కన్సల్టేషన్ల స్థాయికి తీసుకువెళ్లేందుకు కృషి చేయడం జరుగుతుంది.
ఈ సంజీవని ని చేపట్టిముందు వరుసలో నిలిచిన పది రాష్ట్రాలలో ఆంధ్రప్రదేశ్ , కర్ణాటక , తమిళనాడు , ఉత్తరప్రదేశ్ , గుజరాత్ , మధ్యప్రదేశ్ , బీహార్ , మహారాష్ట్ర , పశ్చిమబెంగాల్ , కేరళ . ఉన్నాయి.
పర్యటక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా టూరిజం సంబంధిత భాగస్వామ్యులకు నేషనల్ వార్ మెమోరియల్ సందర్శన, సైనిక అమరవీరుల బంధువులకు సన్మానం
- మనం ఆజాదీ కా అమృత్ మహోత్సవ్ను జరుపుకుంటున్న సందర్భంగా, అమృత్కాల్లోని జాతీయ యుద్ధ స్మారకాన్ని సందర్శించి, దేశం కోసం ప్రాణత్యాగం చేసిన సైనికులకు నివాళులు అర్పించాలని ప్రతి ఒక్కరినీ కోరుతున్నాను: పర్యాటక శాఖ కార్యదర్శి శ్రీ. అరవింద్ సింగ్
- 144 మంది సైనిక అమరవీరుల స్వస్థలం నుంచి సేకరించిన మట్టికి నివాళులు
పర్యాటక మంత్రిత్వ శాఖ ఈరోజు న్యూ ఢిల్లీలోని నేషనల్ వార్ మెమోరియల్లో ఆజాదీ కా అమృత్ మహోత్సవ్ నిర్వహించింది, పర్యటక రంగానికి సంబంధించిన భాగస్వామ్యపక్షాలకు స్మారక సందర్శనను ఏర్పాటు చేసింది. పర్యాటక మంత్రిత్వ శాఖ ఏడు మంది అమరవీరుల బంధువులను సత్కరించింది. అతిథులను నేషనల్ వార్ మెమోరియల్కి గైడెడ్ టూర్కి తీసుకెళ్లారు. వీరు నేషనల్ వార్ మెమోరియల్లో ప్రతిరోజూ నిర్వహించే అమరవీరులకు 'దండ వేయడం' వేడుకను కూడా వీక్షించారు. ఈ స్మారక చిహ్నం వద్ద పుష్పగుచ్ఛం ఉంచి సైనికులకు నివాళులు అర్పించాలని అమరవీరుడు సైనికుల బంధువులను ఆహ్వానించారు. సాయంత్రం సూర్యాస్తమయానికి ముందు బీటింగ్ ది రిట్రీట్ డ్రిల్తో ఈ కార్యక్రమం ముగిసింది. కేంద్ర టూరిజం మంత్రిత్వ శాఖ కార్యదర్శి శ్రీ అరవింద్ సింగ్, పర్యటన సందర్భంగా ట్రావెల్ ట్రేడ్, విద్యార్థులు, ఇన్క్రెడిబుల్ ఇండియా టూరిస్ట్ గైడ్, ట్రావెల్ బ్లాగర్లు/ ఇన్ఫ్లుయెన్సర్లు మరియు వాటాదారుల నుండి 150 మందికి పైగా ఆగస్టు సమావేశానికి నాయకత్వం వహించారు. ఈ కార్యక్రమానికి కల్నల్ ఆకాష్ ఖజాంచి మరియు అతని బృందం పాల్గొని నేషనల్ వార్ మెమోరియల్ మద్దతునిచ్చారు. శ్రీ అరవింద్ సింగ్ నేషనల్ వార్ మెమోరియల్ వద్ద జరిగిన రిట్రీట్ సెర్మనీకి హాజరయ్యారు. దేశం కోసం తమ ప్రాణాలను త్యాగం చేసి యుద్ధ సమయంలో విశిష్టమైన పరాక్రమాలను ప్రదర్శించిన అమరవీరులకు నివాళులర్పించారు. ఈ సందర్భంగా అరవింద్ సింగ్ మాట్లాడుతూ మనం ఆజాదీ కా అమృత్ మహోత్సవ్ను జరుపుకుంటున్నాం ఈ అమృత్కాల్లో ప్రవేశించబోతున్నాం..  అందరూ వచ్చి అమృత్కాల్ సందర్భంగా జాతీయ యుద్ధ స్మారకాన్ని సందర్శించి నివాళులర్పించాలని విజ్ఞప్తి చేస్తున్నాను అన్నారు. దేశం కోసం తమ ప్రాణాలను త్యాగం చేసిన సైనికులకు. భారత దేశం యొక్క జాతీయ రాజధాని మధ్యలో 40 ఎకరాలలో విస్తరించి ఉంది, భారతదేశం కోసం నిర్భయంగా పోరాడి ప్రాణాలు కోల్పోయిన సైనికులందరికీ నివాళిగా నేషనల్ వార్ మెమోరియల్ ఉంది. ఫిబ్రవరి 25, 2019న ప్రారంభించబడిన ఈ స్మారక చిహ్నం అమర్ జవాన్ జ్యోతి యొక్క శాశ్వతమైన జ్వాల వెలుగులో ఒక జాతికి గర్వకారణంగా నిలుస్తుంది, మన దేశం తన సైనికులకు ఋణపడి ఉంది. పుల్వామా దాడిలో 40 మంది అమరవీరుల స్వస్థలం నుండి మట్టితో సహా భారతదేశం అంతటా 144 మంది ఆర్మీ అమరవీరుల స్వస్థలం నుండి మట్టిని కలిగి ఉన్న 144 మట్టి కుండలకు నివాళులర్పించడం ఈ కార్యక్రమంలో ఒక ముఖ్యాంశం. బెంగుళూరుకు చెందిన శ్రీ ఉమేష్ గోపీనాథ్ జాదవ్ రోడ్డు మార్గంలో 1.15 లక్షల కిలోమీటర్లకు పైగా ప్రయాణించారు. భారతదేశం అంతటా 144 మంది అమరవీరుల కుటుంబాలను కలుసుకున్నారు మరియు "భారత్ కి మిట్టి కా సమ్మన్" యాత్రగా వారి ఇంటి వెలుపల మట్టిని సేకరించారు. నేషనల్ వార్ మెమోరియల్ అరేనాలో దేశం నుండి గౌరవానికి గుర్తుగా ఈ గౌరవనీయమైన మట్టి కుండలు ఈవెంట్ సందర్భంగా ప్రదర్శించబడ్డాయి.
ఉప రాష్ట్రపతి సచివాలయం
మన భాషల పరిరక్షణకు ప్రజాఉద్యమం అవసరం: ఉపరాష్ట్రపతి శ్రీ ఎం. వెంకయ్య నాయుడు
భారతీయ భాషలు, సంస్కృతులు, సంప్రదాయాలను ప్రచారం చేయడానికి ఐక్యంగా ముందుకు వెళ్దాం అని ఉద్భోధించిన ఉపరాష్ట్రపతి
జాతీయ విద్యా విధానం 2020 స్ఫూర్తితో ప్రాథమిక విద్య మాతృభాషలో ఉండాలని ఉపరాష్ట్రపతి పిలుపు
తెలుగు సాహిత్య రచనలను ఇతర భారతీయ భాషలలోకి అనువదించడానికి ముమ్మర ప్రయత్నాలు చేయాలని శ్రీ వెంకయ్య నాయుడు పిలుపు; టెక్నాలజీతో ఏకీకరణ కావాలని సూచన
రాష్ట్రపతి తెలుగు సమాఖ్య 6 వ వార్షికోత్సవాన్ని ఉద్దేశించి ప్రసంగించిన ఉపరాష్ట్రపతి
మన భాషా సంప్రదాయాల ప్రయోజనాలను భవిష్యత్ తరాలకు అందించడానికి, ప్రభుత్వ ప్రయత్నాలకు బాసటగా నిలుస్తూ భాషలను పరిరక్షించడానికి ప్రజఉద్యమం అవసరాన్ని ఉపరాష్ట్రపతి శ్రీ ఎం. వెంకయ్య నాయుడు ఈ రోజు నొక్కి చెప్పారు.
తరాలు మరియు భౌగోళిక ప్రాంతాలలో ప్రజలను ఏకం చేయడానికి భాష చాల శక్తివంతమైనదని స్పష్టం చేసిన శ్రీ వెంకయ్య నాయుడు, మన భాషలు, సంస్కృతులు, సంప్రదాయాలను పరిరక్షించడానికి, సంపన్నం చేయడానికి, ప్రచారం చేయడానికి సమిష్టి కృషి చేయాలని పిలుపునిచ్చారు.
‘రాష్ట్రేతర తెలుగు సమాఖ్య’ 6వ వార్షిక సదస్సులో శ్రీ వెంకయ్య నాయుడు ప్రసంగించారు. తెలుగు భాష, మన స్థానిక సంప్రదాయాల పునరుజ్జీవనం కోసం తెలుగు ప్రజలు ఒకటిగా రావాలని సూచించారు.
ఒక భాషను నిర్లక్ష్యం చేయడం దాని క్షీణతకు దారితీస్తుందని పేర్కొన్న ఉపరాష్ట్రపతి, ఇతర భాషలను, సంస్కృతులను తక్కువ చేయకుండా, ఒకరి మాతృభాషను కాపాడుకోవడం, ప్రోత్సహించడం ప్రతి వ్యక్తి విధి అని అన్నారు.
జాతీయ విద్యా విధానం, 2020 సూచించినట్లు ప్రాథమిక విద్య ఆయా మాతృభాషలో ఉండవలసిన అవసరాన్ని కూడా శ్రీ వెంకయ్య నాయుడు నొక్కిచెప్పారు. ప్రస్తుతం దేశంలోని అత్యున్నత రాజ్యాంగ కార్యాలయాలలో ఉన్న వ్యక్తులు, రాష్ట్రపతి, ఉపాధ్యక్షుడు, ప్రధానమంత్రి, భారత ప్రధాన న్యాయమూర్తి అందరూ తమ మాతృభాషలో ప్రాథమిక విద్యను కలిగి ఉన్నారు. “ప్రజలు తమ మాతృభాషలో నేర్చుకుంటే జీవితంలో విజయం సాధించలేరని, జీవితంలో ఎదగలేరనే తప్పుడు అభిప్రాయాన్ని ప్రజలు కలిగి ఉండకూడదు. దానిని నిరూపించడానికి మనకు చాలా ఉదాహరణలు ఉన్నాయి ”అని ఆయన అన్నారు.
తెలుగు సాహిత్యాన్ని ఇతర భారతీయ భాషలలోకి అనువదించడంలో మరింత చొరవ తీసుకోవాలని ఉపరాష్ట్రపతి పిలుపునిచ్చారు, తద్వారా ఒకరి భాషా సంప్రదాయం గొప్పతనాన్ని వ్యాప్తి చేస్తుందన్నారు. మహమ్మారి నేపథ్యంలో ఇలాంటి అనేక సాంస్కృతిక సంస్థలు ఆన్లైన్లో మంచి కార్యక్రమాలు కొనసాగించడాన్ని శ్రీ వెంకయ్య నాయుడు ప్రశంసించారు. భాష, సాంకేతిక పరిజ్ఞానాన్ని ఒకే స్ఫూర్తితో అనుసంధానించడానికి ప్రయత్నాలు ముమ్మరం చేయాలని సూచించారు.
తెలుగు భాష పరిరక్షణ, ప్రచారం కోసం తెలుగు రాష్ట్రాల వెలుపల వెయ్యికి పైగా సంస్థలు ఉన్నాయని, ‘రాష్ట్రేతారా తెలుగు సమాఖ్య’ అనే ఉమ్మడి వేదికపైకి రావడానికి నిర్వాహకులు చేపట్టిన చర్యను ప్రశంసించారు. వారి భవిష్యత్ ప్రయత్నాలకు ఆయన శుభాకాంక్షలు తెలిపారు.
హిమాచల్ ప్రదేశ్ గౌరవ గవర్నర్ శ్రీ బండారు దత్తాత్రేయ, పశ్చిమ బెంగాల్ మహిళా, శిశు అభివృద్ధి, సాంఘిక సంక్షేమ శాఖ మంత్రి డాక్టర్ శశి పంజా, ఆంధ్రప్రదేశ్ మాజీ డిప్యూటీ స్పీకర్ శ్రీ మండలి బుద్ధ ప్రసాద్, అఖిల భారత తెలుగు సమాఖ్య అధ్యక్షుడు డాక్టర్ సి.ఎం.కె.రెడ్డి, రాష్ట్రేతర తెలుగు సమాఖ్య అధ్యక్షుడు శ్రీ సుందర రావు, తదితరులు వర్చ్యువల్ గా సమావేశంలో పాల్గొన్నారు.
(Visitor Counter : 160
రక్షణ మంత్రిత్వ శాఖ
ఇజ్రాయెల్ ఉప ప్రధాని &రక్షణ శాఖ మంత్రితో భారత రక్షణ శాఖ మంత్రి శ్రీ రాజ్నాథ్ సింగ్ టెలిఫోన్ సంభాషణ
రక్షణ బంధాన్ని మరింత బలోపేతం చేయడం, ఇజ్రాయెల్తో వ్యూహాత్మక భాగస్వామ్యాన్ని ముందుకు తీసుకెళ్లడంపై ప్రధాన చర్చ
రక్షణ శాఖ మంత్రి శ్రీ రాజ్నాథ్ సింగ్ ఇజ్రాయెల్ ఉప ప్రధానమంత్రి, రక్షణ శాఖ మంత్రి అయిన లెఫ్టినెంట్ జనరల్ బెంజమిన్ గంట్జ్తో టెలిఫోన్ ద్వారా మాట్లాడారు. ఉప ప్రధానిగా, రక్షణ శాఖ మంత్రిగా బాధ్యతలు స్వీకరించిన లెఫ్టినెంట్ జనరల్ బెంజమిన్ గంట్జ్ను శ్రీ రాజ్నాథ్ సింగ్ అభినందించారు.
ఈ సంభాషణ తర్వాత శ్రీ రాజ్నాథ్ సింగ్ ఒక ట్వీట్ చేశారు. రెండు దేశాల మధ్య రక్షణ రంగ సహకారాన్ని సుధృడం చేయడానికి, వ్యూహాత్మక భాగస్వామ్యాన్ని మరింతగా పెంచేందుకు ఇజ్రాయెల్తో కలిసి పనిచేయడానికి ఆసక్తిగా ఎదురుచూస్తున్నట్లు ఆ ట్వీట్లో రాజ్నాథ్ సింగ్ పేర్కొన్నారు. కొవిడ్ నియంత్రణ కోసం భారత్కు ఇజ్రాయెల్ సాయం అందించడం పట్ల సంతోషం వ్యక్తం చేస్తూ, లెఫ్టినెంట్ జనరల్ బెంజమిన్ గంట్జ్కు శ్రీ రాజ్నాథ్ కృతజ్ఞతలు తెలిపారు.
(Visitor Counter : 131
నీతి ఆయోగ్
రాష్ట్రాల పనితీరుకు ర్యాంకింగ్ ఇచ్చే ది హెల్దీ స్టేట్స్, ప్రోగ్రెసివ్ ఇండియా నాలుగవ ఎడిషన్ను 27 డిసెంబర్ 2021న విడుదల చేయనున్న నీతీ ఆయోగ్
భారత ప్రభుత్వ ప్రతిష్ఠాత్మక విధాన థింక్ ట్యాంక్  నీతీ ఆయోగ్  అంచనా వేయదగిన దేనినైనా సాధ్యం చేయవచ్చనే మంత్రాన్ని విశ్వసిస్తుంది. సహకార & పోటీ సమాఖ్యవాదంలో భాగంగా, మెరుగైన ఆరోగ్య ఫలితాలను సాధించడం కోసం నిరంతరం రాష్ట్రాలను, కేంద్రపాలిత ప్రాంతాలపై నీతీ ఆయోగ్, ఆరోగ్య, కుటుంబ సంక్షేమ మంత్రిత్వ శాఖ  ముందుకు నడిపిస్తుంటాయి.
రాష్ట్రాలు, కేంద్ర పాలిత ప్రాంతాలలో ఆరోగ్య రంగంలో సమగ్ర పనితీరును, మెరుగుపడుతున్న పనితీరును ట్రాక్ చేసేందుకు 2017లో ది నేషనల్ ఇనిస్టిట్యూషన్ ఫర్ ట్రాన్స్ఫార్మింగ్ ఇండియా , ఆరోగ్య, కుటుంబ సంక్షేమ శాఖ , ప్రపంచ బ్యాంక్ సహకారంతో వార్షిక ఆరోగ్య సూచీని ప్రారంభించింది.
ఆరోగ్య ఫలితాలు, ఆరోగ్య వ్యవస్థల పనితీరు పురోగతిని ట్రాక్ చేయడం, రాష్ట్రాలు, కేంద్రపాలిత ప్రాంతాల మధ్య ఆరోగ్యకరమైన పోటీని, ఒకరి నుంచి మరొకరు విజయవంతమైన మరిన్ని అంశాలను అందిపుచ్చుకోవడాన్ని ప్రోత్సహిస్తుంది. రాష్ట్రాలు, కేంద్ర పాలిత ప్రాంతాలకు ఆరోగ్య సూచీ స్కోర్లను, ర్యాంకింగ్లను పెరుగుతున్న పని తీరు , సమగ్ర పనితీరు ను అంచనావేసేందుకు ఇస్తారు. సార్వత్రిక ఆరోగ్య కవరేజీ, ఇతర ఆరోగ్య ఫలితాలకి సంబంధించిన వాటితో సహా ఆరోగ్య సంబంధిత స్థిరాభివృద్ధి లక్ష్యాలు ని సాధించేందుకు రాష్ట్రాలు, కేంద్ర పాలిత ప్రాంతాలను ముందుకు నడిపించేందుకు ఈ ప్రయోగం తోడ్పడుతుందని అంచనా.
ఆరోగ్య సూచీ అనేది ఆరోగ్య రంగ పనితీరులో కీలక అంశాలను ఆవరించిన 24 సూచీలను పొందుపరిచిన భారీ మిశ్రమ గణన. నివేదికలో పొందుపరిచిన రంగాలు - ఆరోగ్య ఫలితాలు, పాలనా, సమాచారం, కీలక ఇన్పుట్లు, ప్రక్రియలను ఆవరించి ఉంటాయి.
బలమైన ఆరోగ్య వ్యవస్థల నిర్మాణం, మెరుగైన సేవల బట్వాడా లేదా నిర్వహణ దిశగా రాష్ట్రాలను, కేంద్రపాలిత ప్రాంతాలను ముందుకు తోసే లక్ష్యాన్ని ఈ ఆరోగ్య సూచీ నివేదికలు కలిగి ఉంటాయి.
జాతీయ ఆరోగ్య మిషన్ కింద ఈ ఆరోగ్య సూచీని, ప్రోత్సాహకాలతో లంకె పెట్టాలని ఎంఒహెచ్ఎఫ్ డబ్ల్యు తీసుకున్న ఈ నిర్ణయం ఈ వార్షిక సాధన ప్రాముఖ్యతను పునరుద్ఘాటించడమే. ఈ నివేదిక బడ్జెట్ వ్యయం, ఇన్పుట్లు, ఔట్ పుట్ల నుంచి దృష్టిని ఫలితాలపైకి మళ్ళించేందుకు ప్రయత్నించింది.
పనితీరును కొలిచేందుకు బలమైన, ఆమోదయోగ్యమైన సంవిధానాన్ని ఉపయోగిస్తున్నారు - సూచీలు అంగీకారాన్ని పొందాయి, ఎన్ఐటిఐ నిర్వహించే ఆన్లైన్ పోర్టల్ ద్వారా డేటాను సేకరించారు, తర్వాత దానిని పారదర్శక బిడ్డింగ్ ప్రక్రియ ద్వారా ఎంపిక చేసిన స్వతంత్ర ధ్రువీకరణ ఏజెన్సీ వాటిని ధృవీకరిస్తుంది, ధ్రువీకరించిన డేటా పత్రాలను పునః పరిశీలించేందుకు, సరి చూసేందుకు వాటిని రాష్ట్రాలకు పంపి, అప్పుడు డేటాను ఖరారు చేసి, విశ్లేషణకు, నివేదికను రాసేందుకు ఉపయోగిస్తారు.
ఆరోగ్య సూచీ అనేది కాలక్రమంగా రాష్ట్రాలు, కేంద్ర పాలిత ప్రాంతాల సమగ్ర పనితీరును, మెరుగుపడుతున్న పనితీరును కొలిచేందుకు, సరిపోల్చేందుకు ఉపయుక్తమైన సాధనం.అంతేకాక, ఆరోగ్య ఫలితాలు, పాలన, డేటా సమగ్రత, కీలక ఇన్పుట్లు, ప్రక్రియలు వివిధ పారామితుల వ్యాప్తంగా పనితీరులో ఉన్న తేడాలను అర్థం చేసుకునేందుకు ముఖ్యమైన పరికరం. పనితీరును పర్యవేక్షించేందుకు రాష్ట్రాలు, కేంద్ర పాలిత ప్రాంతాల స్థాయిలో డేటాను ఉపయోగించే సంస్కృతిని బలోపేతం చేయడమే కాక, దాదాపు అన్ని రాష్ట్రాలు, కేంద్ర పాలిత ప్రాంతాల అందుబాటును, నాణ్యత, సమయపాలనను మెరుగుపరచడం అన్న అజెండాకు దోహదం చేస్తోంది. ఈ నివేదిక ద్వారా రాష్ట్రాల, కేంద్ర పాలిత ప్రాంతాల వార్షిక పనితీరును ప్రభుత్వ అత్యున్నత స్థాయిలో పర్యవేక్షించడం జరుగుతుంది. ఆర్థిక సంవత్సరం 2019-2020కి సంబంధించిన నివేదికను 27 డిసెంబర్ 2021న మధ్యాహ్నం 12.00 గంటలకు విడుదల చేయనున్నారు.
ప్రధాన మంత్రి కార్యాలయం
పశ్చిమబంగాల్ లోని జల్ పాయ్ గుడీ లో జరిగిన ఒక దుర్ఘటన కారణం గా ప్రాణ నష్టంవాటిల్లినందుకు సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండిపరిహారాన్ని ప్రకటించారు
పశ్చిమ బంగాల్ లోని జల్ పాయ్ గుడీ లో దుర్గ పూజ ఉత్సవాల వేళ జరిగిన ఒక దుర్ఘటన కారణం గా ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ఈ విషాద సంఘటన లో మృతుల యొక్క దగ్గరి బంధువుల కు 2 లక్షల రూపాయల వంతున మరియు గాయపడ్డ వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి  నుండి పరిహారాన్ని ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘పశ్చిమ బంగాల్ లోని జల్ పాయ్ గుడీ లో దుర్గ పూజ ఉత్సవాల వేళ దుర్ఘటన సంభవించిందని తెలిసి దు:ఖించాను. ఈ దుర్ఘటన లో తమ ప్రియతముల ను కోల్పోయిన వ్యక్తుల కు ఇదే నా సంతాపం: ప్రధాన మంత్రి @narendramodi’’
‘‘పశ్చిమ బంగాల్ లోని జల్ పాయ్ గుడీ లో దుర్గ పూజ ఉత్సవాల వేళ జరిగిన విషాద సంఘటన లో చనిపోయిన వారి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుంది : ప్రధాన మంత్రి @narendramodi’’ అని తెలిపింది.